---
---

# Redskaber



## Kommunikation

### Tekst-chat

Til løs snak mellem møder bruger vi text-chat-systemet [Matrix].

Vi bruger et chatrum fælles for vores supergruppe,
og et chatrum for hver af vores formelle studiegrupper.

[Matrix]: https://ruc5star.redpill.dk/tools/#chat
  "Matrix: Ultrakort vejledning i kontooprettelse og forbindelse til chatrum"

### Fysiske møder

Når ikke andre steder er aftalt,
holder vi vores fysiske møder i sofaerne midt i biblioteket.

### Online møder

Vi afholder online møder med [Edumeet].

[Edumeet]: https://edumeet.org/
  "Edumeet - letvægts WebRTC-baseret multimediechat

## Overblik

Vi har opsat et offentligt website
til at fastholde et overblik over supergruppens proces og ressourcer,
og til at offentliggøre gruppernes udkast og færdige produkter.

Alle med teknisk interesse er webmasters -
de har skriveadgang til websitet og offentliggør på vegne af grupperne.

### Produktioner

Vi publicerer skitser og færdige produkter,
efterhånden som det giver mening at dele dem offentligt.

#### Rettigheder

Vi fastholder personligt ophavsret for alle værker,
og deler øvrige rettigheder efter [copyleft]-princpipper.

Som udgangspunkt deler vi kode under licensen [GPL-3+],
og øvrige værker under licensen [CC-BY-SA-4.0].

[copyleft]: https://da.wikipedia.org/wiki/Copyleft
  "Copyleft: licensering til sikring af fri brug og videreudvikling"

[GPL-3+]: https://www.gnu.org/licenses/gpl-3.0.html
  "Licensen GPL-3+ - GNU Public License version 3 or later"

[CC-BY-SA-4.0]: https://creativecommons.org/licenses/by-sa/4.0/deed.da
  "Licensen CC-BY-SA-4.0 - Kreditering-DelPåSammeVilkår 4.0 International"

### Kalender

Vi bruger delte kalendre -
en for supergruppen og en for hver gruppe.

Alle har adgang til read-only udgivelse af kalendrene
(som er simplere at sætte op).

Alle med teknisk interesse har skriveadgang
(fungerer på Android, ios, Linux, Mac og Windows - men kræver lidt mere opsætning),
og offentliggør indlæg på vegne af grupperne.

::: {.callout-caution}

Alle vores kalenderindlæg er offentligt tilgængelige,
så omtal ikke GDPR-problematiske informationer
(f.eks. interviewpersoners navne)
i mødeindkaldelser eller -referater!

(Vi *kan* alternativt låse vores platform inde,
men det er ikke lisså nemt at bruge.)

:::

Vi kan opsætte kalendre til automatisk at danne et Gantt diagram,
som kan medtages på vores website og/eller i produktioner.

Til at booke tider - matche personlige kalendre -
bruger vi <https://crab.fit/>.

## Tekstredigering

Vi skriver vores tekster i [simpel tekst].

Teknisk interesserede i vores supergruppe oversætter midlertidigt
mellem Markdown og andre formater -
f.eks. `docx` ved stavekontrol eller syntaktisk analyse af en tekst.
Vores "teknikere" danner også gruppernes publikationer -
websider, slideshows og PDF-filer -
udfra de simple tekster.

[simpel tekst]: https://ruc5star.redpill.dk/tools/#tekstredigering
  "Simpel tekstredigering med Markdown"

### Fælles redigering og automatisk opsætning

Vi skriver vores tekster kollaborativt i en [pad].
Konkret anvender vi web-servicen [HedgeDoc],
og danner vores rapporter og andre leverancer med [quarto].

[pad]: https://en.wikipedia.org/wiki/Collaborative_real-time_editor
  "Pad - kollaborativ realtids editor"

[HedgeDoc]: https://hedgedoc.org/
  "HedgeDoc - kollaborativ Markdown editor"

[quarto]: https://quarto.org/
  "Quarto - system til videnskabelig og teknisk publisering"

### Kildehåndtering

Vi samler vores referencer til kildetekster
i et fælles referencearkiv
på tværs af projektgrupper.
Referencerne lagres i formatet [Bibtex],
og anvendes ved at nævne en reference med [Pandoc citationssyntaks].

[Bibtex]: https://da.wikipedia.org/wiki/BibTeX
  "Bibtex - dataformat til videnskabelig kildereferencer"

[Pandoc citationssyntaks]: https://quarto.org/docs/authoring/footnotes-and-citations.html#sec-citations
  "Quota dokumentation af Pandoc citationssyntaks"
